Ατφίχ

Η Ατφίχ (αραβικά : أطفيح) είναι πόλη της Αιγύπτου στην κάτω κοιλάδα της Μινίας περίπου δύο χλμ στη δεξιά όχθη και στα ανατολικά του Νείλου νότια της Μέμφιδας. Αυτή η επαρχιακή πρωτεύουσα των 106.300 κατοίκων (το 2001) ανήκει στο Κυβερνείο ΓκίζαςΚυβερνείο Γκίζας, επίσημη σελίδα. Η πόλη είναι έδρα Κοπτικής επισκοπής.

 Ιστορία 
Το αρχαίο Αιγυπτιακό της όνομα είναι "Πνε μπτε φε", που σημαίνει «πρώτη από τις αγελάδες» αναφερόμενο στη θεά Άθωρ. Το όνομα αυτό έγινε "Πετπέχ" στα Κοπτικά. Η αρχαία πόλη είναι επίσης γνωστή και με ελληνορωμαϊκό της όνομα ως "Αφροδιτόπολις" οπότε ανήκε στην 22η νομή της Άνω Αιγύπτου. Η Άθωρ λατρευόταν εκεί με τη μορφή της ουράνιας ιερής αγελάδας.

Στη φαραωνική εποχή η πόλη βρισκόταν στον εμπορικό δρόμο από την Μπαχαρίγια στο Δέλτα του ΝείλουDr. Zahi A. Hawass, The Valley of the Golden Mummies reveals more secrets....

Στην πόλη υπάρχει ένα τζαμί που λέγεται ότι έχει το «αποτύπωμα» του βιβλικού Μωυσή στην κόγχη του τεμένους τουGM Matheny, Exodus, από τα Google Books. Το 1834 η Ατφίχ αναφέρεται ως μικρό χωριό που βρισκόταν απέναντι από το χωριό ΚετέχJames Augustus St. John, Egypt and Mohammed Ali Or Travels in the Valley of the Nile: In Two ..., Τόμος 1, από τα Google Books.

 Μνημεία 
Ανάμεσα στα μνημεία που ανακαλύφθηκαν στην Ατφίχ είναι μια νεκρόπολη ζώων, ελληνορωμαϊκοί οικογενειακοί τάφοι και τάφοι αγελάδων σε γιγαντιαίους τάφους ασβεστόλιθου. Μία στήλη από βασάλτη βρέθηκε κοντά στην εκκλησία "Ντέιρ ελ Ροσέλ". Αυτή η στήλη ήταν το υπέρθυρο της πύλης του ναού. Το ανάγλυφο περιέχει μια διπλή σκηνή που δείχνει τον Ραμσή Β΄ να κάνει μια προσφορά στη θεά ΆθωρAhmed Mahmoud Moussa, A Lintel of Ramesses II from Atfih, Rome, Pontifical Biblical Institute, 1932.

 Παραπομπές 

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου